# Baghal

Baghal fou un estat tributari protegit de l'Índia, al Panjab, proper a Simla, sota administració del comissionat de la divisió d'Ambala (o Umballa) avui a Himachal Pradesh. La seva superfície era de 321 km² i la població el 1881 de 20.633 habitants i el 1901 de 25.720 habitants, distribuïts en 346 pobles.
La capital era Arki a uns 30 km de Simla, on hi havia la residència del raja per damunt de la vila i d'impressionant aparença.
Els rages són suposats descendents dels reis de Malwa o rages ponwar de Rajputana i concretament de Krishnaraja Upendra (791-818) i més directament de Bhoj Dev (rei de Malwa 1010-1053). Al començament del segle XII es va establir un principat (vassall de Malwa) a Dhara, governat per Ramdhawal Dev, germà petit del rei de Malwa Navarman Dev (1097-1111). Fins a la segona meitat del segle XIII van governar Dhara els següents rages:
* Ramdhawal Dev vers 1100
* Roop Mangal
* Dharm Dev
* Sarang Dev
* Tarang Dev
* Bhopal Dev
* Amar Dev
Aquest darrer fou ministre principal de Jaitugi Dev de Malwa (rei de 1239 a 1255) i després del seu fill Jayasinha Jayavarman II (rei de 1256 a 1276). Un dels seus fills Ajai Deb Ponwar, vers el 1260 va anar en peregrinació a Badrinath i va passar per la vall de Sairi i va veure que hi havia manca de govern; allí es va crear un principat (vers 1265) que fou independent del seu pare a Dhara i del seu parent llunyà el rei de Malwa. El va succeir el seu germà petit Vijai Dev. Un tercer germà, Madhan Dev, fou un eremita i encara avui considerat sant. La capital va estar successivament a Shai, Dhundan, Darla, Damras, altre cop Dhundan i el 1643 definitivament Arki.
Entre 1803 i 1815 l'estat fou atacat i dominat (1806-1814) pels gurkhes que van expulsar al rana, que va anar a l'exili a Nalagarh, i fou restablert amb ajut dels britànics el 1814 quan va reconquerir Arki sent confirmat el 3 de setembre de 1815. El 1860 el rana va obtenir el títol de raja de manera personal i el 1875 de manera hereditaria. El 1904 va pujar al tron un raja menor d'edat sota regència del germà del seu pare i d'un oficial britànic. El Raja és un Puar.

## Llista de sobirans

* Ajai Dev vers 1260/1265-?
* Vijai Dev
* Nand Dev
* Nar Dev
* Sri Dev
* Jawahar Dev
* Kasar Chand
* Kul Chand
* Koal Chand
* Sweechhal Chand
* Shyam Chand
* Santam Chand
* Alam Chand
* Jalbar Chand
* Bhupal Chand
* Muktapal Chand
* Samudra Chand
* Dhir Chand
* Gambhir Chand
* Jai Chand
* Udai Chand
* Trilok Chand
* Hari Chand
* Chhang Chand
* Indar Chand
* Haripal Chand
* Hansrai Chand
* Abhaya Chand
* Sabha Chand 1643-1670
* Prithvi Chand 1670-1727 (fill)
* Mehar Chand 1727-1743 (fill)
* Bhoop Singh 1743-1778 (fill)
* Jagat Singh 1778-1806 (fill)
* Ocupació pels gurkhes 1806-1814
* Jagat Singh 1814-1828
* Shiv Sran Singh 1828-1840 (fill)
* Kishan Singh 1840-1877 (primer raja) (+23 de juliol de 1877) (fill)
* Moti Singh 23 de juliol de 1877 a 12 d'octubre de 1877 (fill)
* Dhian Singh 1877-1904 (fill)
* Bikram Sing (nascut 10 de març de 1893) 1904-1922, major d'edat 23 d'abril de 1908 (+ 3 d'octubre de 1922)
* Surinder Singh 1922-1945 (+ 21 de desembre de 1945)
* Rajinder Singh 1945-1948

## Referències

Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Genealogia per H. Soszynski Arxivat 2009-06-05 a Wayback Machine.
* The princely and noble families of the Indian Empire, volum I (Himachal Pradesh), per Mark Brent Hall